ועדת הכספים, כנסת 17, פרוטוקול מספר 851, 2008-07-08 14:00

סטס מיסז'ניקוב: אני פותח את ישיבת ועדת הכספים בנושא החלטת גמלאות לנושאי משרה ברשויות השלטון (נושאי משרה שיפוטית ושאיריהם) (תיקון מס' 4), התשס"ה-2008 (שופט עמית ושופט דיין).

לאה רקובר: במסגרת תיקון שנערך לא מזמן לחוק בתי המשפט, אנחנו הוספנו מוסד שנקרא שופט עמית, במסגרתו הוועדה לבחירת שופטים יכולה למנות שופטים בדימוס לכהן כשופטים עמיתים.

ניסן סלומינסקי: או דיינים.

לאה רקובר: נכון, יש תיקון עקיף לגבי דיינים בבתי הדין הרבניים.

ניסן סלומינסקי: אישרנו את זה.

לאה רקובר: במקביל לתיקון החוק הזה, התקבלה בוועדה הזאת החלטה לגבי שכר של שופטים עמיתים כי בהתאם לחוק שכר של שופטים, במקרה זה לרבות של שופטים עמיתים, נקבע בוועדת הכספים.

לאה רקובר: לכתחילה נקבע שכר יחסית נמוך - אם חברי הכנסת יבקשו, אני אפרט אותו – ובחלוף מספר חודשים גילינו שיש לנו קושי למנות שופטים עמיתים.

לאה רקובר: שופטים עמיתים, בשונה משופטים בדימוס שעוסקים בנושאים אחרים אינם רשאים לעסוק בנושאים אחרים ולמרות שהם עובדים במספר שעות חלקי כשופטים עמיתים, ולא במשרה מלאה, כללי האתיקה של שופטים חלים עליהם והם אינם רשאים לעסוק בעיסוקים נוספים אלא בהתאם לכללי האתיקה.

ניסן סלומינסקי: הגדלתם את השכר אבל גם הגדלתם את מספר השעות?

לאה רקובר: לא, את מספר השעות לא הגדלנו.

ניסן סלומינסקי: מה החכמה?

ניסן סלומינסקי: בסוף שופט עמית באופן תיאורטי מרוויח יותר משופט.

לאה רקובר: לא.

ניסן סלומינסקי: לא באופן מוחלט אבל באופן יחסי.

שגית אפיק: במקור חששנו מזה והכנסנו את סעיף 13(ג) להחלטה שקבעה שהסכום שישתלם לשופט עמית או לדיין עמית בצירוף הקצבה לא יעלה על השכר שמקבל שופט מכהן או דיין מכהן.

שגית אפיק: זאת כדי למנוע מצב בו תהיה העדפה לפרוש מכס השפיטה על מנת לשמש כשופט עמית.

ראובן ריבלין: שר לשעבר שהוא חבר כנסת ועבר את גיל 67 מקבל גם את המשכורת שלו בכנסת וגם גמלה.

ניסן סלומינסקי: כך גם שופט.

ניסן סלומינסקי: אל תדאג, שופטים משתכרים הכי טוב מכולם.

ראובן ריבלין: יש מגבלה לקצבת זקנה.

לאה רקובר: יש מגבלה כללית לגבי שכר המשולם אבל אין לי בדיוק את הפרטים.

ראובן ריבלין: אני מודיע לך.

סמדר אלחנני: משכורת של שופט, זאת המגבלה.

ראובן ריבלין: למה לא משכורת של חבר כנסת?

סמדר אלחנני: היא יותר גבוהה, המשכורת של השופט.

ראובן ריבלין: אני מקבל משכורת כחבר כנסת ואני הייתי שר בממשלה.

ראובן ריבלין: אני מקבל גמלה כשר בממשלה.

סמדר אלחנני: שלא תעלה על משכורת נוספת.

ראובן ריבלין: היא כבר עולה על משכורת.

ראובן ריבלין: אולי על הגבוהה מבין השתיים.

ראובן ריבלין: הבנתי.

לאה רקובר: כן.

ניסן סלומינסקי: אל תדאג לשופטים.

ניסן סלומינסקי: נכון שהם היחידים שהם מקבלים 7 אחוזים?

סמדר אלחנני: לא, אין יותר את זה.

סמדר אלחנני: שופטים שהתמנו לאחר שנה מסוימת, הם בפנסיה צוברת.

לאה רקובר: מה שיכול להתרחש הוא שהשופטים יעבדו שעות רבות אבל בסופו של דבר מחשבים את השכר ולעולם הם לא יקבלו יותר ממשכורת אחת.

לאה רקובר: אם לשופט מגיעה קצבה בשיעור של 70 אחוזים, הוא עבד משרה שמגיע לו שכר נניח בשיעור של 50 אחוזים, הוא יקבל רק את תוספת של 30 אחוזים לנוכח המגבלה הזאת.

שגית אפיק: כאשר הנשיא מזמן שופט עמית או דיין עמית, הוא בוחן כמה שעות, הוא בוחן את המגבלה ובהתאם לזה הוא מביא אותם למספר השעות

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה אושר פה אחד תודה.